Archer (artillerisystem)

Archer eller Artillerisystem 08 er et multinasjonalt prosjekt for å utvikle neste generasjons selvdrevet artilleri for Sverige, ledet av BAE Systems AB. Hjertet i systemet er en automatisert 155 mm L/52 haubits montert på et hjulgående 6×6 chassis.  Systemet som helhet består i tillegg av et forsyningskjøretøy for ammunisjon, et støttekjøretøy og Excalibur styrte granater. De fire første utdanningskanonene ble tatt i bruk av Sverige 18. oktober 2013.Forsvarsmakten.se: «Historisk dag för A 9»

Archer er i stand til å beskyte mål 60 kilometer unna med GPS-styrte 155 mm-granater.

 Historie 

Prosjektet startet i 1995 som et svensk forskningsprosjekt basert på FH 77.  Testsystemene ble hetende FH 77BD og FH 77BW. I 2004 hadde det blitt tatt fram to prototyper med FH 77B montert på en modifisert Volvo A30D dumper.

Til å begynne med var DanmarkSvenske forsvarsmaktens logistikkorganisasjon del av prosjektet, men trakk seg ut samtidig med at Norge kom med i 2006–2007Regjeringen.no: Pressemelding: «Norsk-svensk samarbeid om fremtidens artilleri – invitasjon til signering av avtalen». I Norge skulle Archer erstatte de drøyt 40 år gamle M109-skytsene i 2012.ABC Nyheter – Her er Norges nye superkanon (8.3.2012) 

Kostnadsrammene for prosjektet var på 1 820 millioner kroner, og 24 skyts skulle anskaffes til hver nasjon.Innstilling fra forsvarskomiteen om investeringar i Forsvaret (Innst. S. nr. 370 (2008–2009)) Prosjektets prisjusterte kostnadsramme var i 2011 1 947 millioner kroner.Prop. 1 S (2011–2012), Programområde 04 Militært forsvar, Kap. 1760 Nyanskaffelser av materiell og nybygg og nyanlegg, 5439 Landbasert, indirekte ildstøtte Ett skyts var planlagt levert i 2011, og de resterende skulle leveres i perioden 2012–2013. Status i desember 2013 var at ingen skyts var levert til Norge. Norge trakk seg fra kontrakten 6. desember 2013 på grunn av manglende fremdrift i prosjektet. Man konkluderte med at Archer ikke vil fylle det norske Forsvarets behov innenfor tidsrammen som var tilgjengelig.Regjeringen.no: Pressemelding: «Norge avslutter kontrakten om artillerisystemet Archer»

På et senere tidspunkt bestilte Norge K9 Thunder fra Sør-Korea istedet.

 Tekniske data 
 Hastighet: 70 km/h
 Rekkevidde på vei: 500 km
 Mannskap: 4 (1 vognfører, 3 mannskaper) eller 2 (1 vognfører og 1 mannskap) i nødstilfelle
 Bestykning: 155 mm/L52 haubits
 Ildhastighet: 8-9 skudd/min
 Rekkevidde: 30 km med standardgranater, 40 km med base-bleed, 50 km med Excalibur

 Se også 
 Dumper
 Giat Caesar (fransk konkurrent)

 Referanser 

Kategori:Selvdrevet artilleri
Kategori:Svensk artilleri
Kategori:155 mm artilleri